CELEX: C2007/042/86
Language: da
Date: 2007-02-24 00:00:00
Title: Sag F-1/07: Sag anlagt den 3. januar 2007 — Chassagne mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/49
            
         Sag anlagt den 3. januar 2007 — Chassagne mod Kommissionen
   (Sag F-1/07)
   (2007/C 42/86)
   Processprog: fransk
   Parter
   
      Sagsøger: Olivier Chassagne (Bruxelles, Belgien) (ved avocat Y. Minatchy)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens afgørelse af 17. november 2006 om udfærdigelse af listen over de forfremmede ansatte og de foranstaltninger, der følger heraf for sagsøgeren.
            
         
               —
            
            
               Retten træffer afgørelse om enhver nødvendig foranstaltning for at beskytte sagsøgerens rettigheder og interesser.
            
         
               —
            
            
               Kommissionen tilpligtes at betale en erstatning på 160 184 EUR.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anfægtet Kommissionens afgørelse om ikke at opføre ham på listen over tjenestemænd forfremmet i forfremmelsesåret 2006 med den begrundelse, at han ikke for dette forfremmelsesår har kunnet opnå hverken en bedømmelsesrapport — eftersom bedømmelsesproceduren for så vidt angår sagsøgeren stadig verserer på datoen for den omtvistede afgørelse — eller forfremmelsespoints.
   Søgsmålet er principalt begrundet i den omstændighed, at ansættelsesmyndigheden har udelukket sagsøgeren fra bedømmelses- og forfremmelsesåret 2006 og derved forsinket hans karriereforløb.
   Sagsøgeren er af den opfattelse, at den anfægtede afgørelse: 1) tilsidesætter adskillige almindelige fællesskabsretlige principper, herunder bl.a. beskyttelse af retten til kontradiktion, begrundelsespligt, forbud mod anlæggelse af åbenbart urigtigt skøn, beskyttelse af den berettigede forventning, retssikkerhed og ligebehandling; ii) tilsidesætter adskillige fællesskabsretlige bestemmelser, bl.a. vedtægtens artikel 43 og 45 og de almindelige gennemførelsesbestemmelser, som Kommissionen har fastsat med henblik på anvendelsen af disse bestemmelser.